बिदिनो बिसायख’थिनि सिगां पश्चिम बंगनि गिबि मन्थ्रि ममता बेनार्जीआ गाहाइ मन्थ्रि नरेन्द्र मदिसिम मुवा-बेसादनि बेसेन बांनायनि सायाव गांसे लाइजाम लिरनानै दैथाय हरदोंमोन होननानै खौरां मोननाय जादों। लाइजामाव बियो मुवा-बेसादनि बेसेन बांनायखौ होबथानायनि राहा लानो दाबि खालाम हरदोंमोन। दा जोंनि रायजो आसामावबो सोरखारि भाबै जेबो राहा लायाब्लाबो कृषक मुक्ति संग्राम समितिखौ लाफानानै गोबां गौथुम-दोलोफोरा हेंथा हाबाफारि लाबोदों आरो सोरखारखौ राहा लानो दाबि दैखांदों।